കള്ളന്മാര് അമേരിക്കയിലേക്ക് കടത്തിയ 112 കോടി രൂപ വിലമതിക്കുന്ന പുരാവസ്തുക്കള് ഇന്ത്യക്ക് തിരിച്ചുകിട്ടി മാന്ഹാട്ടന്: അമേരിക്ക 248 പുരാവസ്തുക്കള് ഇന്ത്യക്ക് തിരികെ നല്കി. 15 ദശലക്ഷം ഡോളര് അഥവാ 112 കോടി രൂപയിലേറെ വിലമതിക്കുന്നതാണ് ഈ പുരാവസ്തുക്കള്. ഇന്ത്യന് കോണ്സുലേറ്റ് ജനറല് രണ്ധീര് ജയ്സ്വാളും അമേരിക്കയിലെ ഹോംലാന്റ് സെക്യുരിറ്റി ഇന്വസ്റ്റിഗേഷന് ഡപ്യൂട്ടി സ്പെഷല് ഏജന്റ് ഇന് ചാര്ജ് എറിക് റോസന്ബല്റ്റും പങ്കെടുത്ത യോഗത്തിലാണ് കൈമാറ്റം നടന്നത്. കേന്ദ്രതീരുമാനം ഇരുട്ടടിയായി, പിന്നാലെ പിന്വലിച്ചു നഷ്ടത്തിലേക്ക് കൂപ്പുകുത്തിയ ഐആര്സിടിസി ഓഹരികള് കരകയറുന്നു 12ാം നൂറ്റാണ്ടില് വെങ്കലത്തില് നിര്മ്മിച്ച നടരാജ വിഗ്രഹമടക്കമുള്ള അമൂല്യ നിധികളാണ് ഇന്ത്യക്ക് തിരികെ കിട്ടിയത്. കഴിഞ്ഞ പത്ത് വര്ഷത്തിനിടെ അമേരിക്കയില് നടന്ന വിവിധ ക്രിമിനല് കേസ് അന്വേഷണങ്ങള്ക്ക് ഒടുവില് കണ്ടെത്തിയതാണ് ഈ പുരാവസ്തുക്കള്. ജി 20 ഉച്ചകോടി നരേന്ദ്ര മോദി റോമിലെത്തി, നാളെ മോദിമാര്പ്പാപ്പ കൂടിക്കാഴ്ച തിരികെ കിട്ടിയ 235 പുരാവസ്തുക്കളും ഇപ്പോള് അമേരിക്കയില് തടവില് കഴിയുന്ന ആര്ട് ഡീലര് സുഭാഷ് കപൂറില് നിന്ന് കണ്ടെത്തിയതാണ്. സുഭാഷിന്റെ ഇടപാടുകളുടെ മുകളില് കുറേക്കാലമായി അമേരിക്കന് ഏജന്സികളുടെ കണ്ണുണ്ടായിരുന്നു. ഇന്ത്യക്ക് പുറമെ കമ്ബോഡിയ, ഇന്തോനേഷ്യ, മ്യാന്മര്, നേപ്പാള്, പാക്കിസ്ഥാന്, ശ്രീലങ്ക, തായ്ലന്റ് തുടങ്ങിയ രാജ്യങ്ങളില് നിന്നുള്ള പുരാവസ്തുക്കള് ഇയാളുടെ പക്കല് നിന്ന് കണ്ടെത്തിയിരുന്നു. ഹൈക്കോടതി വിധി സുപ്രീം കോടതി തള്ളി എയര്ടെല്ലിന് സങ്കടം 923 കോടി കിട്ടില്ല സുഭാഷും സംഘവും ചേര്ന്ന് കടത്തിയ 143 ദശലക്ഷം അമേരിക്കന് ഡോളറിന്റെ വസ്തുക്കളാണ് പിടിച്ചെടുത്തത്. 2015 ല് പിടിയിലായ നയേഫ് ഹോംസിയുടെ പക്കല് നിന്ന് പിടിച്ചെടുത്തതാണ് മറ്റ് പുരാവസ്തുക്കള്.